Trude Teige

Trude Teige (sündinud 27. juunil 1960 Herøys) on Norra ajakirjanik, kirjanik ja telesaatejuht.

Ta sündis aastal 1960 Herøys (asub Møre og Romsdali maakonnas). Ta lõpetas aastal 1984 Agderi regionaalkõrgkooli (praegu Agderi Ülikool) tõlkijana. Ta alustas oma ajakirjanikukarjääri Bergens Tidendes, enne kui jätkas raadiokanalis Dagsnytt Møre og Romsdalis. Alates TV 2 käivitamisest aastal 1992 on ta seal töötanud reporterina ja teinud muuhulgas dokumentaalfilmi "KameratAr".

Ta on kirjutanud kaks romaani 19. sajandil elavatest kristlastest. Lood on geograafiliselt ja ajalooliselt juurdunud Herøysse ning räägivad muuhulgas sellest, kui raske oli sel ajal vallaline naine olla. Trude Teige on kirjutanud ka kokaraamatu, mis sisaldab muuhulgas retsepte tema Herøy lapsepõlvest. Ta on tuntud oma krimilugude poolest, mille peaosas on uuriv ajakirjanik Kajsa Coren, ning ajalooliste romaanide poolest. Eesti keelde on tõlgitud tema aastal 2015 ilmunud romaan Mormor danset i renget. Eesti keeles ilmus romaan aastal 2026 sarjas Punane raamat, tõlkijaks norra keelest Annika Kupits.

Kategooria:Norra ajakirjanikud
Kategooria:Norra kirjanikud
Kategooria:Sündinud 1960